El govern de Gandia liquidarà les ajudes impagades del Pla de millora de les condicions de vida en els edificis
22 juny 2018

## El govern de Gandia liquidarà les ajudes impagades del Pla de millora de les condicions de vida en els edificis22 juny 2018Última actualització: 14 juliol 2025

![](../gestion/img/_AO_0357-copia.jpg)  
  

Vicent Mascarell i Salvador Gregori, coordinadors generals d'Urbanisme i d'Economia respectivament, han comparegut en roda de premsa per a anunciar que els pressupostos municipals aprovats la passada setmana començaran a fer front a les ajudes del Pla de millora de les condicions de vida en els edificis.  
  
Una iniciativa que es va posar en marxa el 2006 per ajudar a propietaris o comunitats de veïns d'edificis de més de 50 anys amb la finalitat que puguen afrontar part dels costos de la rehabilitació de façanes, millores de les cobertes, eliminació de les barreres arquitectòniques i millora de l'accessibilitat per a persones amb mobilitat reduïda.  
"_Aquest era un pla beneficiós que va atorgar moltes ajudes fins a abril de 2011. Amb l'entrada del PP al govern es deixa de complir amb aquests compromisos i amb prou feines es liquiden 10 ajuts en quatre anys_" va declarar **Vicent Mascarell**.  
  
El coordinador general d'Urbanisme ha xifrat les ajudes impagades d'aquesta època en 260.000 €. Uns deutes que afecten un total de 160 expedients i prop de 1.000 propietaris.  
  
Amb l'objectiu de solucionar aquesta problemàtica, el govern municipal ha destinat en el present exercici una quantitat de 100.000 € que farà front aproximadament al 40% del deute. "_Per algun dels propietaris ha estat un veritable drama perquè han hagut de fer front al 100% de la inversió. Ara, començarem el pagament de les ajudes en rigorós ordre d'antiguitat de l'expedient i en els propers pressupostos liquidarem el total del deute_” va afirmar Mascarell.  
  
Per la seua banda, **Salvador Gregori** va explicar que "_és un problema del que érem conscients però les circumstàncies econòmiques ens han impedit afrontar aquests pagaments fins ara. És de justícia que l'Administració complisca amb els compromisos adquirits perquè no es pot exigir a la ciutadania que complisca els seus compromisos si els governs no afronten els seus deutes" "El 2014 hi havia pressupost per a aquestes ajudes però es va traspassar els diners i va acabar en altres partides amb el que es va provocar un dany als propietaris. Hui anunciem que posem la primera mesura per solucionar aquesta injustícia_".

[Twittear](https://twitter.com/share)